**Informācija par atalgojuma politiku un algu sadalījumu pa amatu grupām**

Saskaņā ar Publiskas personas kapitāla daļu un kapitālsabiedrību pārvaldības likumā noteiktajām prasībām un Pārresoru koordinācijas centra apstiprinātajām Informācijas publiskošanas vadlīnijām valsts sabiedrība ar ierobežotu atbildību „Latvijas Nacionālai teātris” (turpmāk - Teātris) publicē informāciju par atalgojuma politiku Teātrī un datus par darbiniekiem noteikto atalgojumu sadalījumu pa amatiem un atlīdzības noteikšanas kritērijiem.

Izveidotā atalgojuma politika atbilst Teātra noteiktajiem darbības mērķiem un nodrošina taisnīguma principa ievērošanu, t.i., darbinieki ar vienlīdzīgi novērtētiem darba pienākumiem, līdzvērtīgām atbildībām, nepieciešamo kvalifikāciju, profesionālo pieredzi un zināšanām ir tiesīgi saņemt vienlīdzīgu atalgojumu.

Teātra darbiniekiem, ar kuriem noslēgts darba līgums uz nenoteiktu laiku, Teātra valdes loceklis atbilstoši finansiālajām iespējām un vispārējām ekonomiskajām tendencēm darba tirgū, ar apstiprinātu štatu sarakstu nosaka katrai amata vietai atbilstošu mēneša darba algas līmeni, ņemot vērā šādus kritērijus:

* amata līmeni atbilstoši profesiju klasifikatoram;
* darbinieka profesionālo kvalifikāciju un darba pieredzi;
* veicamo amata pienākumu saturu un atbildības pakāpi;
* iepriekšējā perioda darba novērtējuma rezultātus;
* darba pienākumu veikšanai nepieciešamās papildu prasmes un iemaņas;
* līdzvērtīga amata algas apmēru darba tirgū.

Darba samaksa Teātrī sastāv no:

* darba algas jeb atalgojuma nemainīgā daļa;
* atalgojuma mainīgā daļa, ko veido pabalsti, piemaksas un prēmijas.

**Darba alga sadalījumā pa amatu grupām**

|  |  |  |  |
| --- | --- | --- | --- |
| **Amatu kategorija/grupa** | **Amata vienību skaits** | **Darba algas apmērs EUR** | |
| **Minimālais** | **Maksimālais** |
| Valdes loceklis | 1 | 3677 | 3677 |
| Administrācija | 8 | 1000 | 2720 |
| Mākslinieciskais personāls | 59 | 1200 | 2300 |
| Tehniski apkalpojošais un ražojošais personāls | 73 | 770 | 2770 |
| Ēkas ekspluatācijas, uzraudzības, uzkopšanas un tehniskā nodrošinājuma personāls | 24 | 740 | 1970 |
| Mārketinga, pārdošanas un producēšanas personāls | 30 | 740 | 2120 |